Rojhelatê Kurdîstanî û Îranî de serewedaritişê şaran rixmê hêrişanê dewleta Îranî zî dewam keno.
Tehran de hêzanê dewlete hêrişê wendekaran kerd û tay wendekarî birîndar bîyî. Taxa Awayî ya Seqizî de şarî kuçeyan de adir vist ta û sloganî vatî.
Bajarekê Bokanî û Merîwan de şarî reyna gure boykot kerd, dikanî qefilnayî. Qurwe de wendekaran ê cinîyan kuçeyan de pê sloganan nêrazîbîyayîşê xo yê vera hukmatî mojna. Sine de grevî dewam kerd, dikan û bazarî ameyî qefilnayene.
Zahîdan de wendekaran bi tîyatroyî rejîm protesto kerd.
Di tepişteyê sîyasî yê belûcî Zîndanê Zahîdanî de ameyî dardekerdene.
Goreyê agahîyanê ke herême ra yenê dewleta Îranî xîret kena ke bi şîdet û hêrişanê xo verê çalakîyanê şarî bigêra.
Goreyê Rêxistina Heqanê Merdiman a Îranî destpêkê çalakîyan ra nata 41ê ci domanî 304 kesî ameyê qetilkerdene.
